Varnemiundė
Varnemiundė (vok. Warnemünde) – miestas šiaurės rytų Vokietijoje, Meklenburge-Pomeranijoje; Rostoko priemiestis. Tai kurortas ir jūrų uostas, įsikūręs Baltijos jūros pakrantėje, prie Varnovo upės žiočių. Veikia laivų statykla, vystomas turizmas. Yra kruizinių laivų terminalas, veikia kelto linija į Gedserį (Danija). Yra 1897 m. pastatytas švyturys, išskirtinės architektūros Teepott kompleksas, kurhauzas, senieji namai. Veikia Rostoko universiteto padalinys.